Emakumezkoen Traineru Ligako 2009ko denboraldia

Emakumezkoen Traineru Ligako 2009ko denboraldia Euskotren Ligaren lehenengo denboraldia izan zen. Galizia erraz nagusitu zen zortzi estropadatatik sei irabazita.

 Historia 
Aurreko urteko esperientzia ikusita Liga bat sortzeko beharra ikusi zen. 8 estropadatako Euskotren Liga sortu zen orduan. Selekzioen Liga egitea pentsatu zen, Gipuzkoan ezik, zaila baitzen klubek traineru oso bat ateratzea. Kantabriako gobernuak uko egin zion TKE Ligaren gonbidapenari eta azken unean Kataluniako selekzio bat eratzea lortu zen. Horrela, Galizia, Bizkaia, Gipuzkoa eta Kataluniako selekzioek osatu zuten Liga. Ibilbidea milia eta erdikoa (bi luze, ziaboga bakarra) eta hiru jubenil tostaratzeko aukera zuten traineruek. 

Gipuzkoako selekzioan parte hartzeko hiru kluben artean banatu zituzten estropadak, Getaria-Tolosak, Zumaia eta Hondarribiak bina jardunaldi jokatu zituztelarik, Zarauzko Ikurrinarako aldiz arraunlarien selekzio bat egin zen. Bizkaiko Selekzioaren oinarria Arkoteko neskak ziren.

Galiziako selekzioa Samertolameu, Cabo da Cruz eta Chapelako arraunlariez osatu zen. Hurrengo urtetan kluba osatu zen, S.D. Rias Baixas taldea hain zuzen ere. Kataluniako selekzioa llagutetan aritzen ziren lau klubetako arraunlariak ziren, aurreko urteko Kontxako banderak liluratuta arraunera etorri zirenak. Galiziako patroiak txandakatu egin ziren kataluniarrak gidatzeko, eta hauena zen erabili zuten trainerua ere.

Ligaren historiako lehenengo estropada O Groven jokatu zen eta Gipuzkoako selekzioak irabazi zuen.

 Estropadak 
Z.IzenaLekuaData Txapelduna 1.Concello O GroveO Grove, Pontevedra2009-7-1125px|erdianGipuzkoa2.Concello de PontevedraPontevedra, Pontevedra2009-7-1225px|erdian Galizia3.B. Marina de CudeyoMarina de Cudeyo, Kantabria2009-7-2525px|erdian Galizia4.Plentziako IkurriñaPlentzia, Bizkaia2009-7-2625px|erdian Galizia5.Zumaiako IkurriñaZumaia, Gipuzkoa2009-8-125px|erdian Galizia6.Getxoko IkurriñaGetxo, Bizkaia2009-8-225px|erdian Galizia7.Zarauzko Estropadak 1Zarautz, Gipuzkoa2009-8-1525px|erdian Galizia8.Zarauzko Estropadak 2Zarautz, Gipuzkoa2009-8-1625px|erdianGipuzkoa

 Sailkapena 
 Postua  Selekzioa  Puntuak  Patroiak  Trainerua  Banderak 1   29  Laura Hermo, Maria Lopez  Galicia  5: Pontevedra, Pedreña, Plentzia, Zumaia, Getxo 2   Gipuzkoa 21  O.Aldalur, M.Urbieta, A.Arrizabalaga  Gipuzkoa  2: O'Grove, Zarautz 3   Bizkaia 19  Iratxe Ortiz de Pinedo  Bizkaia   4   7  Laura Hermo, Maria Lopez  Galicia  

 Erreferentziak 

 Kanpo estekak 
 Webgune ofizialean 2009ko datuak

Kategoria:Emakumezkoen Traineru Liga
Kategoria:2009 arraunketan